Afrikantähdikki

Afrikantähdikki (Ornithogalum thyrsoides) on valkokukkainen ruohovartinen mukulakasvi.

Ulkonäkö ja koko 
Afrikantähdikillä on paksut, suikeat noin 30 cm pitkät ja 2 cm leveät lehdet. Kukat kasvavat terttuina erillisiin pystyasentoisiin varsiin, jotka voivat nousta puolen metrin korkuisiksi. Valkoisissa tähdenmuotoisissa kukissa on musta keskusta.

Levinneisyys ja käyttö 
Afrikantähdikki kasvaa alkuperäisenä Etelä-Afrikassa. Se on levinnyt tulokaslajina myös Australian länsiosaan.
Afrikantähdikkiä kasvatetaan ruukussa ja leikkokukaksi. Koristekasviksi on jalostettu myös kerrattukukkainen muoto.

Lähteet 

Tähdikit